|  |  |  |
| --- | --- | --- |
| Stema%20(100px) |  | Prova14 |
| REPUBLIKA E KOSOVËS  REPUBLIKA KOSOVA  REPUBLIC OF KOSOVO | KOMUNA E GJILANIT  OPŠTINA GNJILANE  MUNICIPALITY OF GJILAN  GILAN BELEDIYESI |

Në pajtim me nenin 12, paragrafi 2., shkronja d) dhe nenin 17 shkronja b) të Ligjit për Vetëqeverisje Lokale Nr. 03/L-040, nenin 37, nënparagrafi 1.2., dhe nenit 38 nënparagrafi 1.4., të Statutit të Komunës së Gjilanit 01. Nr. 016-126211 të dt. 06.11.2014, si dhe në zbatim të nenit 10., paragrafi 2., nënparagrafi 2.5., të Ligjit Nr. 04/L-174 për Planifikim Hapësinor, Kuvendi i Komunës së Gjilanit në mbledhjen e mbajtur me datën 18.09.2017 miraton këtë;

**V E N D I M**

**PËR NDRYSHIMIN E DESTINIMIT TË PLANIFIKUAR NË NJË PJESË TË PARCELËS KADASTRALE NR. 5206-0, NË KUADËR TË PLANIT RREGULLUES URBAN “LIVADHET E ARAPIT”, NË GJILAN**

**NENI 1**

Miratohet Vendimi për ndryshimin e destinimit të planifikuar në një pjesë të parcelës kadastrale Nr. 5206-0, në kuadër të Planit Rregullues Urban “Livadhet e Arapit”, në Gjilan, i miratuar me Vendimin e Kuvendit të Komunës së Gjilanit01. Nr. 16-69007 datë 17.07.2013.

**NENI 2**

Pjesës së parcelës kadastrale nga neni 1 të këtij Vendimi, iu ndërrohet destinimi nga ai ekzistues: “Institucion parashkollorë”, sipas planit rregullues nga neni 1 i këtij Vendimi, në destinim për ndërtimin e objekteve kolektive, si dhe bëhet zhvendosja e sipërfaqes së dedikuar për Institucion Parashkollorë në pjesën e parcelës kadastrale Nr. 2290-5 në sipërfaqe prej 250.00m² dhe pjesën e parcelës kadastrale Nr. 2291-0 në sipërfaqe prej 850.00m² të cilat janë në pronësi të Drejtorisë Komunale të Arsimit, si dhe në pjesën e parcelës kadastrale Nr. 2292-0 në sipërfaqe prej 800.00m² e cila është në pronësi private, në sipërfaqe të përgjithshme prej rreth S=1900.00m².

**NENI 4**

Për zbatimin e këtij Vendimi do të kujdeset kryetari i Komunës së Gjilanit, Drejtoria për Urbanizëm, Planifikim dhe Mbrojtje të Mjedisit dhe drejtoritë tjera të Komunës së Gjilanit, do të kryejnë veprimet nga përgjegjësitë e tyre të caktuara për realizimin e këtij Vendimi.

**NENI 5**

Ky vendim hynë në fuqi 15 ditë pas regjistrimit në zyrën e protokollit të MAPL-së dhe publikimit në gjuhën zyrtare në ueb faqen e Komunës.

|  |  |
| --- | --- |
| 1. **Nr. \_016-97319\_\_\_**   **Gjilan, më 18.09.2017** | **KRYESUAESJA E KUVENDIT**  **SHPRESA KURTESHI**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |